Vidisic gel ใช้ตอนกลางวันแล้วสบายตาค่ะ แต่มีสารกันเสีย อยากสอบถามว่า 1 วันสามารถใช้ได้กี่ครั้งถึงจะไม่อันตรายคะ และสามารถซื้อตามร้านขายยาได้ไหมคะ
สวัสดีค่ะ Vidisic gel เป็นน้ำตาเทียมชนิดหนึ่งลักษณะมีทั้งเจลและขี้ผึ้ง ไม่ควรใช้เกิน 1 เดือนหลังเปิดขวดโดยการใช้นั้น ให้ใช้หยดตาครั้งละ 1-2 หยด วันละ 3-4 ครั้ง น้ำตาเทียมรูปแบบสารละลายชนิดขวดที่มีสารกันเสียนั้น โดยปกติไม่ควรใช้เกินวันละ 4 ครั้ง เพราะสารกันเสียที่ผสมอยู่อาจทำให้เกิดการระคายเคืองกระจกตาได้ค่ะ